VAIO-käyttöopas VPCEH2/VPCEJ2/VPCEK2/VPCEL2-sarja

FAQ

#### Mitä pitäisi tehdä, jos VAIO-tietokone muuttuu epävakaaksi (Windows ei käynnisty)?

- Kokeile seuraavia ehdotuksia:

- Palauta tietokoneen järjestelmätiedostot. [Tietoja]
  Käytä palautuspistettä, joka on luotu ennen VAIO-tietokoneen muuttumista epävakaaksi.

- Palauta VAIO-tietokone järjestelmän varmuuskopion sisältävästä näköistiedostosta, jos olet luonut varmuuskopion. Lisätietoja on Windowsin Ohjeessa ja tuessa.
  Tiedostoja, jotka olet luonut järjestelmän näköistiedoston varmuuskopioinnin jälkeen, ei palauteta. Varmuuskopioi tällaiset tiedostot VAIO Care Rescue -ohjelmalla. [Tietoja]

- Selvitä VAIO-tietokoneen ongelmat VAIO Hardware Diagnostics -ohjelman avulla.

- Ohjelman avulla voit tarkistaa, onko tietokoneen laitteita (suoritin, muistimoduuli tai sisäinen tallennuslaite) vaihdettava. Käynnistä VAIO Hardware Diagnostics valitsemalla VAIO Care Rescue -ohjelmassa Tools ja VAIO Hardware Diagnostics.

- Palauta VAIO-tietokone kohdan Palauttaminen palautusosiosta ohjeiden mukaisesti. [Tietoja]

- Jos et ole varmuuskopioinut tietoja, luo tärkeistä tiedoista varmuuskopio VAIO Care Rescue -ohjelman avulla, ennen kuin palautat VAIO-tietokoneen. [Tietoja]
  Jos olet luonut Windowsin varmuuskopiointitoiminnolla varmuuskopion ennen VAIO-tietokoneen muuttumista epävakaaksi, mutta olet luonut tai muokannut tiedostoja kyseisen varmuuskopion luomisen jälkeen, varmuuskopioi tällaiset tiedostot VAIO Care Rescue -ohjelman avulla.

Huomautus

- VAIO-tietokonetta palautettaessa kaikki sisäisen tallennuslaitteen tiedot poistetaan.